બેબી અને રોબો એમ બે શબ્દોના સંયોજનમાંથી બનેલા નામ ‘બેબો’ નાટકનું દિગ્દર્શન પ્રિતેશ સોઢાનું અને લેખન અમાત્ય ગોરડિયાનું છે, જ્યારે નાટક ભરત ઠક્કરની ટચવુડ પ્રોડક્શન કંપની દ્વારા નિર્માણ કરવામાં આવ્યું છે. નાટકનાં મુખ્ય કલાકારોમાં રિદ્ધિ દવે, ચિરાગ પંડ્યા, સ્મિત ગણાત્રા, ધરમરાજ જોષી, અર્ચના પટેલ અને કેયૂર છે. નાટકના લેખક અમાત્ય ગોરડિયા કહે છે, ‘સંબંધો અને સાયન્સનો જો સમન્વય થાય તો કેવી સિચુએશન ઊભી થાય એ વાતને નાટકમાં દર્શાવવામાં આવી છે. ઇમોશનલ ક્વૉશન્ટ અને ઇન્ટેલિજન્સ ક્વૉશન્ટ એક જ ઘરમાં એકઠા થયા છે અને એ પછી લાગણીઓની મૂંઝવણ શરૂ થાય છે.’